Lofotakvariet

Lofotakvariet er et saltvannsakvarium som ligger i Storvågan ved Kabelvåg i Vågan kommune, Nordland. Det ble åpnet i 1989 og har over 30 000 besøkende hvert år. Det første akvariet ble bygget i 1931, ved moloen i Kabelvåg. Siden 1989 har Lofotakvariet vært lokalisert i Storvågan. 

Lofotakvariet har store og små akvarier hvor man kan studere Lofotens undersjøiske verden, og har egne bassenger for sel og oter. Akvariet har også kafé og multimedia-fremvisninger. Akvariet har også en utstilling dedikert til kaldtvannskoraller, samt et visningssenter for norsk havbruk.

I mai 2008 ble Lofotakvariet rammet av giftalgen Chrychromulina leadbeateri, noe som resulterte i at store deler av fiskene døde.Avisa Nordland – Dødsalge i Lofotakvariet Publisert 20. mai 2008 Besøkt 19. mars 2009

 Referanser 

 Eksterne lenker 

 Lofotakvariet

Kategori:Museer i Nordland
Kategori:Byggverk i Vågan
Kategori:Offentlige akvarier i Norge
Kategori:Museer etablert i 1989
Kategori:Severdigheter i Nordland
Kategori:Kultur i Vågan